OME: Ceylonia kry nuwe respek vir mede-deelnemers
In die voorlaaste episode van "Op my Eish!" 2 het Francois Jacobs gisteraand vir Ceylonia Bekker (26) teruggestuur na Kaapstad.
Sy het vir opskuddings en groot vermaak gesorg op hierdie realiteitsreeks, en sê sy het die meeste van haarself geleer.
Slegs drie deelnemers bly oor. Skakel Donderdag om 20:00 in op kykNET-kanaal 144 vir die finale. Wie gaan Francois se pasmaat wees?
OME se Juane: 'Sterk vroue help mekaar'
Juane Bekker (26) is gisteraand huis toe uit "Op my Eish!". Met slegs twee episodes oor in die realisteitsreeks, waarin Francois Jacobs liefde soek, is daar nou vier deelnemers oor, en dinge raak nou ernstig en emosioneel.
Juane het met die Ontbyt-span gesels oor haar ervaring.
Coenie Naudé maak sy debuut
Plaaslike musikant Coenie Naudé het sy debuutalbum by Van Coke Studios opgeneem en is amper gereed om dit vry te stel.
Die bekendstelling is op 16 Julie 2022 by The Blue Gate in Nelspruit, 'n verhoog na aan sy hart.
Hy beskryf dit as 'n rock-album en die liedjies daarop is baie persoonlik.
Hy het met Mireille en Ludi gesels tydens die Ontbyt-program vanoggend.
Die Pumas se lang geskiedenis word onthou
Die Curriebeker-finaal word Saterdag in Kimberley gespeel tussen die Pumas en Griekwas en pienk koors loop hoog in die Laeveld.
Robin het met Herklaas du Preez en Arrie Myburgh, ou hande in plaaslike rugbygeledere, gesels oor hoe die unie tot hier gekom het.
Hou jou kind veilig op die internet
Tegnologiese vooruitgang bring soveel goed met dit saam, veral in onderrig, maar met dit gaan gevare tepaard.
Ouers is dikwels nie toegerus om hul kinders te help om dit die hoof te bied nie, sê Nicole dos Santos, innovasiebeampte by Penryn.
"Ouers is bang vir sosiale media omdat kinders dit anders as hulle gebruik."
Sy het met die Ontbyt-span gesels oor wat ouers moet weet.
Pumas en Griekwas pak mekaar in die Curriebeker-eindstryd
Die Pumas gaan Saterdag vir die eerste keer ooit in 'n Curriebeker-eindstryd in Kimberley speel. Hulle het Saterdagmiddag 'n opwindende halfeindstryd-oorwinning teen die Cheetahs in Bloemfontein behaal. Die span van Mpumalanga het met 38-35 gewen, danksy 'n drie op die nippertjie deur Ali Mgijima. Die Pumas kom teen die Griekwas te staan wat die verdedigende kampioene, die Bulle, Vrydag op Loftus met 30-19 geklop het. Dit is die Griekwas se eerste Curriebeker-eindstryd sedert 1970.
Die Pumas se Jimmy Stonehouse en Marius van Rensburg het met die Ontbyt-span gesels oor wat dit vir die span beteken.
Wie sê wat van Op my Eish! 2?
Akteur en regisseur Francois Jacobs is op soek na liefde in "Op my Eish!". Hierdie realiteitsreeks is gedeeltelik in die Laeveld verfilm.
Geen deelnemer is gisteraand tydens ep. 10 huis toe nie, so vyf vroue bly oor. Ons kyk terug op wat hulle al oor die reeks te sê gehad het.
Skakel elke Donderdag om 20:00 in op kykNET (DStv-kanaal 144) in vir die tweede seisoen van "Op my eish!".
Silverdae hou kuierdag
Die SAVF Silverdae Ons Tuiste in Waterval Boven hou Saterdag 'n heerlike kuierdag.
"Ons oumensies is uitgehonger vir sosiale kontak en sien vreeslik uit," sê bestuurder, Elize Steenkamp.
Sy het vir die Ontbytspan vertel wat hulle alles beplan. Luister weer hier.
Dit begin om 10:00. Kom bou 'n burger. Bespreek vooraf by 084-795-8597.
Gesin verloor alles in huisbrand
Die Mair-gesin het verlede week alles in 'n huisbrand naby Church Unlimited buite Nelspruit verloor.
Hugh Williams (65) is in die brand oorlede. Sy dogter, Chanell, haar man Richard, hul agtjarige dogter en 20-jarige seun het hul dank betuig vir die oorweldigende ondersteuning wat hulle sedertien van die gemeenskap ontvang het.
Richard het met die Ontbyt-span gesels.
TCM beboet oor besoedeling
Thaba Chweu-munisipaliteit is gister effektief 'n boete van R5 miljoen opgelê vir oortreding van die Wet op Omgewingsbestuur.
Stadsbestuurder Sphiwe Matsi, wat namens die munisipaliteit verskyn het, het skuldig gepleit op sewe van die elf klagte wat hoofsaaklik verband hou met waterbesoedeling.
Die Lydenburg-hof het gelas dat R4,8 miljoen van die boete teen 1 November op die munisipaliteit se riool- en waterinfrastruktuur spandeer moet word om waterkwaliteit te verbeter.
Die departemente van water en omgewingsake moet ook elk R100 000 betaal word vir hul regskoste.
DA-raadslid Marius Opperman het met Mireille daaroor gesels.
Op my Eish! 2 ep. 9: Abigail Scholtz is steeds verlief of Francois
Francois Jacobs het gisteraand tydens die jongste episode van "Op my Eish!" vir Abigail Scholtz gegroet. Hierdie 23-jarige haarstillis van Vanderbijlpark sê hy is al maklik ses jaar haar "celebrity crush".
En ja, sy was (en is steeds) verlief op hom.
Groot afwagting voor Pumas-Griekwas kragmeting
Vyrdagaand is maak of breek op Mbombela-stadium vir die Pumas. Wen hulle met 'n bonuspunt teen die Griekwas, is hulle verseker van 'n plek in vanjaar se Curriebeker halfeindronde.